laion/Wikipedia-Exotic huggingface dataset:
מוזיאון האמנות של אוניברסיטת סנט לואיס

מוזיאון האמנות של אוניברסיטת סנט לואיס הוא מוזיאון האמנות הפורמלי של אוניברסיטת סנט לואיס. הוא ממוקם בשדרות לינדל 3663 בסנט לואיס, מיזורי, והוא ידוע גם בשם אולם או'דונל. בנייתו של הבניין בן ארבע הקומות, שעוצב בסגנון של אדריכלות המערב וסגנון אדריכלות האמנויות היפות, הושלמה בשנת 1900. המקום אירח במקור את מועדון סנט לואיס. האדריכל הראשי של הבניין היה ארתור דילון ממשרד פרידלנדר ודילון במדינת ניו יורק. במהלך אירוח מועדון סנט לואיס, הבניין הפך למקום בו אירעו אירועים היסטוריים רבים. חלק ניכר מתכנון היריד העולמי של 1904 בוצע במקום. בבניין ביקרו נשיאי ארצות הברית גרובר קליבלנד, ויליאם מקינלי, ויליאם הווארד טאפט, תאודור רוזוולט, וודרו וילסון ווורן הרדינג. לאחר שריפה בשנת 1925 רכשה חברת פ.וו וולוורת' את הבניין והפכה אותו למשרדים ששימשו כמטה האזורי של החברה. אוניברסיטת סנט לואיס רכשה את הבניין בשנת 1992 והשתמשה בו לכיתות עד שהמירה את המבנה למוזיאון בשנת 1998. הגלריה בקומה הראשונה ע"ש ג'ודית ואדם ארונסון משמשת לתערוכות זמניות. יצירות אמנות מודרניות ועכשוויות הקומה השנייה של מוזיאון האמנות של אוניברסיטת סנט לואיס מציגה אמנות יפה שנלקחה מאוסף הקבע של אוניברסיטת סנט לואיס. הקומה מחולקת לסדרה של גלריות המציגות מגוון אמנים וסגנונות. בין האמנים שמציגים בגלריה הם סרגיי פוליאקוב, ריצ'רד סרה, ארנסט טרובה וארנולדו פומודורו. הקומה השלישית מוקדשת לאמנות והיסטוריה של הישועים. החפצים ממחישים לא רק את החיים של הישועים והקתולים, אלא גם את חווית הגבול של המיסיונרים הישועים. בגלריה מוצגים חפצי אמנות וחפצים של המיסיונרים. הקומה הרביעית מוקדשת לאמנות מהמזרח הרחוק ומאסיה. אתר האינטרנט הרשמי של מוזיאון האמנות של אוניברסיטת סנט לואיס "About SLUMA". St Louis University. נבדק ב-14 באוגוסט 2018. {{cite web}}: (עזרה) Lossos, David A. (9 בנובמבר 2005). St. Louis (Then & Now). Arcadia Publishing. p. 96. ISBN 978-1439632772. {{cite book}}: (עזרה)
עונת 2015/2016 בליגת העל ההולנדית

עונת 2015/2016 הייתה העונה ה-60 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פ.ס.וו. איינדהובן באליפות הליגה. קמבור ודה חראפסחאפ ירדו לליגת המשנה. על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, (15 ששיחקו בעונה שעברה, אליהן הצטרפו דה חראפסחאפ, רודה וניימכן שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בשיטת הטוב משני משחקים כנגד הקבוצות שהעפילו מטורניר הפלייאוף בליגת המשנה. הקבוצה שסיימה במקום ה-1 העפילה לשלב הבתים של ליגת האלופות. הקבוצה שסיימה במקום ה-2 העפילה לשלב המוקדמות השלישי בליגת האלופות. מחזיקת הגביע העפילה לשלב הבתים של הליגה האירופית. הקבוצה שסיימה במקום ה-4 העפילה לשלב המוקדמות השלישי של הליגה האירופית. הקבוצות שסיימו במקומות 5–8 התמודדו על כרטיס בודד לשלב המוקדמות השלישי של הליגה האירופית. פיינורד זכתה בגביע והעפילה לשלב הבתים בליגה האירופית לטוונטה הורדו 3 נק' עקב אי עמידה בתנאים הכספיים של הליגה אל הפלייאוף העפילו 4 הקבוצות שסיימו במקומות 2–5 בליגת המשנה, אליהן הצטרפו שתי הקבוצות שהעפילו מסיבוב הפלייאוף הראשון בליגת המשנה ושתי הקבוצות שסיימו במקומות 16 ו-17 בליגת העל לסדרת הטוב מ-2 משחקים.
קבינט ממשלת קנדה

קבינט ממשלת קנדה (בצרפתית: Cabinet du Canada, באנגלית:Cabinet of Canada) הוא גוף שרים, שביחד עם המלוכה הקנדית, מהווה את ממשלת קנדה. הקבינט הוא ועדה של מועצת המלוכה של קנדה. הקבינט הנוכחי הוא הקבינט ה-29 של קנדה, בראשות ג'סטין טרודו, ראש ממשלת קנדה. המפלגה הליברלית של קנדה זכתה בבחירות לפרלמנט הקנדי ב-2015 ברוב המושבים בבית הנבחרים של קנדה. הקבינט הושבע ב-4 בנובמבר, וג'סטין טרודו עומד בראשו מאז. השבעת הקבינט החדש סימנה גם את הקבינט הראשון המאוזן בין המינים בהיסטוריה של קנדה. הדבר בא לידי ביטוי ב-15 נשים ו-15 גברים שהושבעו לקבינט ה-29 של קנדה, כאשר יש סך הכל 31 שרים, כולל ראש הממשלה טרודו עצמו. טרודו המשיך לקיים קבינט מאוזן בין המינים לאורך כהונתו כראש הקבינט. ב-18 ביולי 2018 טרודו הוסיף 5 תפקידי שרים חדשים לקבינט, מה שהגדיל את מספר חברי הקבינט מ-30 ל-35. מדיה וקבצים בנושא קבינט ממשלת קנדה בוויקישיתוף תיאור הממשל הקנדי
קישנאנה

קישנאנה (בהונגרית: Kisnána) הוא כפר במחוז הווש בצפון מזרח הונגריה. עד לשואה הייתה בו קהילה יהודית. כמו יישובים רבים באירופה גם בקישנאנה מספר התושבים נמצא בירידה. כך, בשנת 1990 היה מספר התושבים 1,247 ובשנת 2023 רק 925 תושבים. האזור מיושב לסירוגין מאז המאה ה-11 ועד ימינו, היישוב עצמו הוזכר לראשונה בכתבים משנת 1325. יהודים חיו בקישנאנה במאה ה-18 ובמאה ה-19. ובשנת 1944 נרצחו יהודים מהכפר בשואת יהודי הונגריה. מדיה וקבצים בנושא קישנאנה בוויקישיתוף אתר האינטרנט הרשמי של קישנאנה נתוני הכפר באתר הלמ"ס ההונגרי תיעוד יהודי קישנאנה שנרצחו בשואה מפקדי האוכלוסין של יהודי הונגריה, 1993
צ'ארלס ורדיס

צ'ארלס ורדיס (באנגלית: Charles Vardis;‏ 16 באוקטובר 1985 – 19 בספטמבר 2021) היה כדורגלן גנאי ששיחק בעמדת הקשר האחורי. ורדיס נולד בגאנה, ושיחק באקרה הארטס אוף אוק מליגת העל הגאנאית במשך חמש עונות. בקיץ 2008 הושאל למכבי הרצליה מהליגה הלאומית, במדיה ערך שלוש הופעות ליגה. הוא שיחק עבור אקרה הארטס אוף אוק גם בליגת האלופות האפריקאית. בקיץ 2009 עבר לניו אדוביאס יונייטד, העולה החדשה לליגת העל הגאנאית. ב-19 בספטמבר 2021 מת ורדיס לאחר מחלה. צ'ארלס ורדיס, באתר Transfermarkt צ'ארלס ורדיס, באתר FootballDatabase.eu Charles Vardis באתר ההתאחדות לכדורגל בישראל (באנגלית) LEN CLAY: New Edubiase FC-Real Tamale United באתר Football Ghana, ‏ 20 באוקטובר 2009 (באנגלית) Charles Vardis: Former Hearts of Oak midfielder dies at age 35 באתר Pulse, ‏ 20 בספטמבר 2021 (באנגלית)
דיולה לנדייל

דיולה לנדייל (במקור גולדשטיין, או פולק, בהונגרית: Lengyel Gyula; סאטו מארה, 8 באוקטובר 1888 – מוסקבה, מקום ההוצאה להורג בקומונרקה, 8 בינואר 1838) היה מתמטיקאי וכלכלן יהודי-הונגרי, פוליטיקאי קומוניסטי, שהיה קומיסר העם לענייני האוצר (שר האוצר) ב"מועצת השלטונית המהפכנית" (ממשלה) במהלך הרפובליקה הסובייטית ההונגרית. לאחר נפילת הרפובליקה התיישב בברית המועצות, שם נפל קורבן לטיהורים הגדולים של סטלין. דיולה לנדייל נולד במשפחה יהודית. בשנת 1911 קיבל תואר במתמטיקה בבודפשט. לאחר מכן עבד כמורה. הוא היה חבר באיגוד העובדים של המורים והיה לוחם פעיל בסופרג'יזם. במהלך מלחמת העולם הראשונה הפך למרצה, תחילה ב"אקדמיה למסחר" ולאחר מכן ב"מכללה לכלכלת העולם". בינתיים, הצטרף למפלגת הקומוניסטים של הונגריה (KMP), ובשנת 1919, לאחר הכרזת הרפובליקה הסובייטית ההונגרית, נבחר כחבר ב"מועצה השלטונית המהפכנית" (ממשלה) כקומיסר העם (שר) לכספים (שר אוצר). שמו קשור לגיבוש המדיניות הכלכלית של הרפובליקה וארגון האספקה לציבור. אולם מעשיו כשלו בסופו של דבר ולאחר נפילת הרבובליקה נמלט לווינה עם מנהיגים קומוניסטיים אחרים. שם השתתף בארגון מחדש של ה-KMP. לנדייל עבר לברלין בשנת 1922, שם עבד תחילה במשלחת סחר החוץ הסובייטי ולאחר מכן כראש המחלקה למדיניות כלכלית. בשנת 1930 היגר למוסקבה, שם עבד בכתיבה מקצועית וכמרצה פוליטי מומחה. מאמריו הופיעו בין היתר ב-Volkwirtschaft der UdSSR הגרמני, בכתב העת "סחר החוץ" במוסקבה, וב"מרץ החדש" וב"קדימה". ב-2 בנובמבר 1937 נעצר ונכלא בהוראת סטלין. הוא נידון למוות ב-8 בינואר 1938, וגזר הדין בוצע באותו היום. לנדייל זוכה ושמו טוהר ב-28 בנובמבר 1956. כתבים נבחרים של דיולה לנדייל (בודפשט, 1965) לקסיקון ביוגרפי הונגרי דיולה לנדייל. המוזיאון הספרותי פטפי מסמכים של דיולה לנדייל, ארכיון ההיסטוריה הפוליטית והאיגודים המקצועיים, PIL 768. Bölöny József: Magyarország kormányai. Az 1987-1992 közötti időszakot feldolg. és sajtó alá rend. Hubai László. 4. bőv., jav. kiad. Bp., Akadémiai Kiadó, 1992. Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002., a VII. kötettől (1990–) sajtó alá rendezte: Viczián János Nagy Csaba: A magyar emigráns irodalom lexikona. Bp., Argumentum Kiadó-Petőfi Irodalmi Múzeum és Kortárs Irodalmi Központ, 2000. Magyar Nagylexikon. Főszerk. Élesztős László (1-5. k.), Berényi Gábor (6. k.), Bárány Lászlóné (8-). Bp., Akadémiai Kiadó, 1993-. Révai Új Lexikona. Főszerk. Kollega Tarsoly István. Szekszárd, Babits, 1996-. Új magyar életrajzi lexikon. Főszerk. Markó László. Bp., Magyar Könyvklub. Katona Éva – Fábri Ervin: L. Gy.-ről szóló életrajzi tanulmány A Magyar Tanácsköztársaság Pénzügyi Rendszere c. tanulmánykötetben (Bp., 1959); Hajdu Tibor: L. Gy. emlékére (Magyar Nemzet, 1962. 235. sz.); Bihari Mór: L. Gy. (Ped. Szle, 1967. 7 – 8. sz.) Az engedélyt tartalmazó BM rendelet száma/évszáma: 82212/1903. MNL-OL 30799. mikrofilm 1006. kép 1. karton, Névváltoztatási kimutatások 1903. év 14. oldal 18. sor
ג'ייקוב פורצ'ן-לויד

ג'ייקוב פורצ'ן לויד (באנגלית: Jacob Fortune-Lloyd;‏ נולד ב-18 בינואר 1988) הוא שחקן תיאטרון, קולנוע וטלוויזיה אנגלי. פורצ'ן-לויד נולד ברובע הילדינגון שבמערב לונדון. הוא למד בקולג' סנט אן באוניברסיטת אוקספורד, שם קיבל תואר ראשון באמנויות ובספרות אנגלית. לאחר מכן המשיך ללימודים בבית הספר גילדהול למוזיקה ודרמה וסיים את לימודיו בשנת 2014. כסטודנט הופיע בהצגות שונות כמו "אגממנון", "ברנשים וחתיכות" ו"מחזות מסתורין מימי הביניים". כשחקן תיאטרון, כיכב פורצ'ן-לויד בלהקה השייקספירית המלכותית והפקות אחרות, כולל "חשיבותה של רצינות", "הסוחר מוונציה", "מקבת'" ו"אותלו". פורצ'ן-לוד גילם את דמותו של הארכיבישוף פרנצ'סקו סלוויאטי בסדרת הדרמה ההיסטורית "מדיצ'י" בשנת 2018, והופיע בסרט הקולנוע "מלחמת הכוכבים - פרק 9: עלייתו של סקייווקר". פורצ'ן -לויד כיכב כפרנסיס ווסטון במשך חמישה פרקים בסדרה "וולף הול" לצד מארק ריילנס, קלייר פוי וג'ונתן פרייס. הוא שיחק במשך ארבעה פרקים במיני סדרה של נטפליקס, "גמביט המלכה" לצד אניה טיילור-ג'וי. בשנת 2021 הופיע פורצ'ן-לויד בסדרה "רציחות במידסומר". פורצ'ן-לויד לוהק לגלם את דמותו של מנהלה לשעבר של הביטלס בריאן אפשטיין בסרט העתידי "Midas Man". בשנת 2023 גילם את דמותו של הבלש היהודי צ'ארלס ווייטמן בסדרת נטפליקס הגופה (אנ'). ג'ייקוב פורצ'ן-לויד, במסד הנתונים הקולנועיים IMDb (באנגלית) "4 Fast Facts About The Queen's Gambit Star Jacob Fortune-Lloyd". popsugar.co.uk. 25 באוקטובר 2020. {{cite news}}: (עזרה) "GSMD Final Year Actor Graduates 2013-14". gsmd.ac.uk. נבדק ב-6 בנובמבר 2020. {{cite web}}: (עזרה) "GSMD Actor Graduates 2013-14 - Jacob Fortune-Lloyd". gsmd.ac.uk. נבדק ב-6 בנובמבר 2020. {{cite web}}: (עזרה) "The Importance of Being Earnest by Oscar Wilde" (PDF). empirecinemas.co.uk. נבדק ב-7 בנובמבר 2020. {{cite web}}: (עזרה) "Act 3 Scene 2 The Merchant of Venice 2015". Royal Shakespeare Company. נבדק ב-8 בנובמבר 2020. {{cite news}}: (עזרה) "Three Tragedies Bluray". amazon.com.au. נבדק ב-6 בנובמבר 2020. {{cite news}}: (עזרה) "Jacob Fortune-Lloyd is Francesco Salviati in "#MediciTheMagnificent"". twitter.com. 22 בינואר 2019. {{cite news}}: (עזרה) "Star Wars 9 - The Rise of Skywalker". film-tv.at. נבדק ב-13 בנובמבר 2020. {{cite web}}: (עזרה) "Who Is Jacob Fortune-Lloyd, Who Plays D.L. Townes in 'The Queen's Gambit'?". marieclaire.com. 28 באוקטובר 2020. {{cite news}}: (עזרה) "What To Know About The Actor Who Plays Beth's Crush On The Queen's Gambit". bustle.com. 23 באוקטובר 2020. {{cite news}}: (עזרה) "Who Is Townes In 'The Queen's Gambit'? Jacob Fortune-Lloyd's Character Is Intriguing". elitedaily.com. 26 באוקטובר 2020. {{cite news}}: (עזרה) "'Midsomer Murders', Week 15, The Stitcher Society". itv.com. 6 באפריל 2021. {{cite news}}: (עזרה) "Jacob Fortune-Lloyd to portray Beatles manager Brian Epstein in 'Midas Man'". newindianexpress.com. 16 באפריל 2021. {{cite news}}: (עזרה) "London Grammar - How Does It Feel". youtube.com. 15 באפריל 2021. {{cite news}}: (עזרה)
הנס האן

הנס האן (בגרמנית: Hans Hahn; 27 בספטמבר 1879 – 24 ביולי 1934) היה מתמטיקאי ופילוסוף יהודי-אוסטרי. תרם רבות לאנליזה פונקציונלית, לטופולוגיה, לתורת הקבוצות, לחשבון וריאציות, לאנליזה ממשית ולתורת הסדר. היה חבר החוג הווינאי. האן, יליד וינה, מונה לעוזר הוראה באוניברסיטת וינה ב-1905, ובהמשך לפרופסור למתמטיקה ב-1921. בין היתר הוכיח את משפט האן-בנך וכן, ובנפרד מבנך ושטיינהאוס, את עקרון החסימות במידה שווה. בנוסף, עסק רבות בפילוסופיה, כחבר מוביל בחוג הווינאי של הפוזיטיביזם הלוגי. בפרט, היה אחד מכותבי ה"מניפסט הווינאי". האן התעניין במיוחד בלוגיקה סימבולית ושאף להרחבת הפרינציפיה מתמטיקה של ראסל לצורך בניית פילוסופיה מדויקת. הוא הושפע מאוד מהפנומנליזם של מאך ועקב כך תמך ברדוקציה של המושגים המדעיים לבסיס פנומנליסטי. כן הדגיש, הן בדיוני החוג והן במאמריו, את חשיבות קידום ופיתוח האמפיריציזם. כחבר ה"אגף השמאלי" של החוג יחד עם רודולף קרנפ ואוטו נוירת חיפש האן קריטריון משמעות ליברלי יותר לאימות. גישה זו הובילה, בין היתר, לניסיון (כושל בדיעבד) לחקר אמפירי של תופעות הפאראפסיכולוגיה, דבר שנחשב אפריורי לא ראוי בקרב פילוסופים שמרנים יותר, דוגמת לודוויג ויטגנשטיין. אחותו של האן, אולגה האן, הייתה מתמטיקאית בפני עצמה וחברת החוג. נישאה לנוירת. מדיה וקבצים בנושא הנס האן בוויקישיתוף הנס האן, באתר פרויקט הגנאלוגיה במתמטיקה הנס האן, באתר MacTutor (באנגלית) ה"מניפסט הווינאי" הנס הן (1879-1934), דף שער בספרייה הלאומית ערך זה הוא קצרמר בנושא מתמטיקאים. אתם מוזמנים לתרום לוויקיפדיה ולהרחיב אותו.
קיטווה

קיטווה (באנגלית: Kitwe), המוכרת גם בשם קיטווה-נקנה (באנגלית: Kitwe-Nkana), היא עיר במחוז קופרבלט (אנ'), זמביה. באזור העיר, נמצאת אוניברסיטת קופרבלט (אנ'). העיר נמצאת כ-50 ק"מ מבירת מחוז קופרבלט (אנ'), נדולה,‏ וכ-287 ק"מ מבירת זמביה, לוסקה. העיר נמצאת ליד הכבישים T3 ו-M18. שדה התעופה הקרוב ביותר לעיר, שדה התעופה סאות'דאונס (אנ'), נמצא כ-10 ק"מ מהעיר. נמל התעופה הבין-לאומי סימון מוונסה קפויפי (אנ') נמצא כ-54 ק"מ מהעיר. רומניה באיה מארה, רומניה (מ־1972) סרביה בור, סרביה הממלכה המאוחדת שפילד, אנגליה, הממלכה המאוחדת ארצות הברית דטרויט, מישיגן, ארצות הברית ברזיל פונטה גרוסה (אנ'), פרנה, ברזיל מדיה וקבצים בנושא קיטווה בוויקישיתוף אתר האינטרנט הרשמי של קיטווה קיטווה, באתר אנציקלופדיה בריטניקה (באנגלית) Kitwe (District, Zambia) - Population Statistics, Charts, Map and Location, www.citypopulation.de Kitwe · Zambia, Kitwe · Zambia (באנגלית) Coordinate Distance Calculator, boulter.com (ארכיון) Coordinate Distance Calculator, boulter.com (ארכיון) Coordinate Distance Calculator, boulter.com (ארכיון) Coordinate Distance Calculator, boulter.com (ארכיון) Kitwe Monthly Climate Averages, WorldWeatherOnline.com ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
אגם גרינל

האם התכוונתם ל... ארצות הברית אגם גרינל (קליפורניה) – אגם במדינת קליפורניה, שבארצות הברית אגם גרינל (מונטנה) – אגם בשטח הפארק הלאומי גליישר במדינת מונטנה, שבארצות הברית אגם גרינל (ויומינג) – הר במדינת ויומינג, שבארצות הברית קנדה אגם גרינל (נונווט) – הר טריטוריית נונאווט, שבקנדה ראו גם גרינל
בולאס

בולאס (בספרדית: bolas) או בולאדורס (Boleadoras) הוא סוג של כלי נשק המשמש להטלה העשוי ממשקולות בקצות חבלים המחוברים זה לזה, המשמש ללכידת בעלי חיים על ידי הידוק רגליהם. הבולאס התפרסם כאמצעי הדומה ללאסו בשימוש של הבוקר הדרום אמריקני, הגאוצ'ו, אך הוא התגלה בחפירות של יישובים פרה-קולומביאנים, במיוחד בפטגוניה, שם העמים הילידים (במיוחד הטוולצ'ה (אנ')) השתמשו בו כדי לתפוס גואנקו (יונקים דמויי לאמה) במשקל 100 קילוגרם ונאנדו (עופות גדולים). חוקרים מצאו גם בולאס באמריקה הצפונית באתר האדם הקדמון בקליקו (אנ'). המפוצ'ה וצבא האינקה השתמשו בהם בקרב. לוחמי המפוצ'ה השתמשו בבולאס בעימותיהם עם הצבא הצ'יליאני במהלך כיבוש אראוקניה (1861–1883). עמים נוספים שעשו שימוש בכלי נשק זה הם האסקימואים והצ'וקצ'ים בסיביר. אבני בולאס נמצאו מאז הפליסטוקן התיכון המוקדם (לפני 700,000 עד 120,000 שנה). במזרח התיכון, בטל חסונה שבמסופוטמיה, נמצאו כדורי קלע עשויים חימר שרוף מהתקופה הנאוליתית. הבולאס הנפוץ מורכב משלושה חבלים באורך של 0.4 עד 1.5 מטרים כל אחד, אשר קשורים יחד בקצה אחד ליצירת כוכב בעל שלוש זרועות. בקצה החיצוני של כל חבל יש משקולת (אבן, שקיק עור עם אבנים או עם כדורי עופרת). גאוצ'וס השתמשו בבולאס כדי ללכוד בקר או כדי לצוד. בהתאם לעיצוב המדויק, הזורק אוחז את הבולאס באחת המשקולות או בקשר של החבלים. הזורק נותן לכדורים מומנטום בכך שהוא מניף אותם ואז משחרר את הבולאדורה. הנשק משמש בדרך כלל ללכוד את רגלי החיה, אך כאשר הוא נזרק בכוח מספיק הוא עלול אף לגרום נזק (למשל שבירת עצם). באופן מסורתי, האינואיטים השתמשו בבולאס כדי לצוד עופות, כשהם לוכדים את העופות באוויר עם חבלי הבולאס. הסרט הדוקומנטרי "עם הנוצה" (People of a Feather) הראה כיצד האינואיטים של איי בלצ'ר (אנ') במפרץ הדסון בקנדה צדים ברווזים מהסוג אדרית באמצעות בולאס שלוכד את הכנף. אין עיצוב אחיד. ברוב הבולאס יש שניים או שלושה כדורים, אך ישנן גרסאות של עד שמונה או תשעה. לחלק מהבולאס יש כדורים במשקל שווה, באחרים יש קשרים וחבלים משתנים. גאוצ'ו משתמשים בבולאס העשוי מחבלים של עור קלוע עם כדורי עץ או שקי עור קטנים מלאים באבנים בקצות החבלים. ניתן לכנות את הבולאס בהתאם למספר המשקולות המשמשות בו: פרדידה (Perdida) – משקולת אחת אווסטרוסרה (Avestrucera) או ניאנדוסרה (ñanducera) – שתי משקולות עבור ריאה סומאי (Somai) – שתי משקולות אצ'יקו (Achico) – שלוש משקולות בולאדורה (Boleadora) – שלוש משקולות קיפויאק (Kiipooyaq) – השם האינואיטי לבולאס עם שלוש משקולות או יותר קילומיטאוטיט (qilumitautit) – בולאס של אינואיטים עשוי מגידים ומשקולות מעצם המשמש לציד עופות מים בולאס עם שלוש משקולות מעוצב בדרך כלל עם שני מיתרים קצרים יותר עם משקל כבד יותר, וחבל אחד ארוך יותר עם משקל קל. המשקלים הכבדים יותר עפים בחזית מקבילים זה לזה, פוגעים משני צדי הרגליים, והמשקל הקל יותר מסתובב ועוטף את הרגליים. מדיה וקבצים בנושא בולאס בוויקישיתוף בולאס, באתר אנציקלופדיה בריטניקה (באנגלית) Tracy Allard (8 בנובמבר 2013). "People of a Feather (2011)". IMDb. {{cite web}}: (עזרה) "Inuit Bola". Gamesmuseum.uwaterloo.ca. אורכב מ-המקור ב-8 בנובמבר 2014. {{cite web}}: (עזרה)
עונת 2016/2017 בליגת העל ההולנדית

עונת 2016/2017 הייתה העונה ה-61 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פיינורד באליפות הליגה. גו אהד איגלס וניימכן ירדו לליגת המשנה. על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו גו אהד איגלס וספרטה רוטרדם שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בשיטת הטוב משני משחקים כנגד הקבוצות שהעפילו מטורניר הפלייאוף בליגת המשנה. הקבוצה שסיימה במקום ה-1 העפילה לשלב הבתים של ליגת האלופות. הקבוצה שסיימה במקום ה-2 העפילה לשלב המוקדמות השלישי בליגת האלופות. מחזיקת הגביע העפילה לשלב הבתים של הליגה האירופית. הקבוצה שסיימה במקום ה-3 העפילה לשלב המוקדמות השלישי של הליגה האירופית. הקבוצות שסיימו במקומות 4, 6, 8 ו-9 התמודדו על כרטיס בודד לשלב המוקדמות השני של הליגה האירופית. ה-5 בטבלה ויטסה זכתה בגביע וה-7 טוונטה הושעתה לשלוש שנים מהאפשרות לשחק במפעלים האירופאים עקב אי עמידה בכללי הפניננסים של הליגה ויטסה זכתה בגביע והעפילה לשלב הבתים בליגה האירופית טוונטה הושעתה לשלוש שנים מהמפעלים האירופאים אוטרכט ניצחה בפנדלים לאחר הארכה אל הפלייאוף העפילו 4 הקבוצות שסיימו במקומות 2–5 בליגת המשנה, אליהן הצטרפו שתי הקבוצות שהעפילו מסיבוב הפלייאוף הראשון בליגת המשנה ושתי הקבוצות שסיימו במקומות 16 ו-17 בליגת העל לסדרת הטוב מ-2 משחקים.
לוי הלוי

לוי הלוי (נולד ב-1970) הוא מנכ"ל חברת "כאל" – כרטיסי אשראי לישראל, בעל ניסיון בתפקידי ניהול בכירים בתחומי הטכנולוגיה והפיננסים. נולד בהרצליה לשלום ושרה (עמר) הלוי. למד תואר ראשון במשפטים במרכז הבינתחומי הרצליה, ותואר שני במנהל עסקים באוניברסיטת בר-אילן. בוגר ממר"ם. הלוי כיהן במספר תפקידי ניהול בכירים: משנה למנכ"ל ומנהל אגף מערכות מידע וטכנולוגיה במנורה מבטחים, מנכ"ל משותף במלם תים, חבר דירקטוריון בחברת "כאל", ועוד. כיהן במשך ארבע שנים כסמנכ"ל ומנהל חטיבת טכנולוגיות ותפעול בבנק דיסקונט. היה שותף מרכזי לגיבוש ויישום התוכנית האסטרטגית של הבנק, והוביל את הטרנספורמציה הדיגיטלית. החל מיוני 2018 מכהן בתפקיד מנכ"ל חברת "כאל". הלוי גרוש ואב לשלושה ילדים. מתגורר בשוהם. נקרא על שם סבו, לוי עמר. אביו שלום נולד בצנעא שבתימן בשנת ה'תרפ"ח (1928). בשנת ה'תר"ץ (1930) עלו שלום ומשפחתו לארץ ישראל. עבד בטקסטיל ובעיריית הרצליה. היה ממקימי האגודה לטיפוח חברה ותרבות. בשנת ה'תשכ"ב (1962) הקים את בית הכנסת "אבי דוד" בהרצליה, שנקרא על שם מארי יחיא קאפח. לוי הלוי, באתר "כאל" רעות שפיגלמן, לוי הלוי מונה למנכ"ל חברת כרטיסי האשראי כאל, באתר כלכליסט, 30 באפריל 2018 פרופ' יוסף טובי (עורך), לזיכרון עולם - שלום הלוי ז"ל, בתוך: תהודה, גיליון 30, הוצאת האגודה לטיפוח חברה ותרבות, נתניה ה'תשע"ד (2014) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הפיצול האלבני–סובייטי

הפיצול האלבני–סובייטי הייתה ההידרדרות ההדרגתית של יחסים בין ברית המועצות ובעלות בריתה לרפובליקה העממית של אלבניה. הפיצול התרחש בשנים 1955–1961 כתוצאה מהתקרבותו של מנהיג ברית המועצות ניקיטה חרושצ'וב ליוגוסלביה ובהמשך בגלל הדה-סטליניזציה, כולל מאמצים להרחיב מדיניות זו לאלבניה כפי שקרה במדינות אחרות של הגוש המזרחי באותה תקופה. הפיצול האלבני-סובייטי לא היה ציבורי עד 1960, כאשר במהלך ועידת נציגי מפלגות הקומוניסטים והפועלים בבוקרשט, המשלחת האלבנית, בראשותו של היסני קאפו, לא תמכה בדעותיו האידאולוגיות של חרושצ'וב בנוגע לפיצול סיני-סובייטי. ההנהגה האלבנית בראשות אנוור הוג'ה ראתה את מדיניותו של חרושצ'וב בניגוד לדוקטרינה המרקסיסטית-לניניסטית והגינויו על יוסיף סטלין כפעולה אופורטוניסטית שנועדה לתת לגיטימציה לרוויזיוניזם בתוך התנועה הקומוניסטית הבינלאומית. הפילוג הסובייטי אלבני, שהתרחש במסגרת הפיצול הגדול יותר בין סין לברית המועצות, הגיע לשיאו בסיום היחסים בשנת 1961, אולם אלבניה לא נסוגה מברית ורשה עד 1968, בעיקר כתגובה לפלישה הסובייטית לצ'כוסלובקיה. הפיצול הסיני–סובייטי הפיצול היוגוסלבי-סובייטי Mihai Croitor, Sanda Croitor (2020), Sub zodia Dragonului: Lungul marș către ruptura sovieto-albaneză (1956-1961), Editura Mega, p.35-39
מוזיאון טריטון לאמנות

מוזיאון טריטון לאמנות (באנגלית: Triton Museum of Art) הוא מוזיאון לאמנות עכשווית הממוקם בשדרת וורברטון 1505 בסנטה קלרה, קליפורניה. המוזיאון נוסד בשנת 1965 בסן חוזה, קליפורניה, על ידי החוואי, עורך דין ופטרון האמנות וו' רוברט מורגן ואשתו ג'ון. זהו המוזיאון הוותיק ביותר שאינו אוניברסיטאי במחוז סנטה קלרה. פחות משנתיים לאחר פתיחתו, עבר מוזיאון טריטון למיקומו הנוכחי בסנטה קלרה, קליפורניה. תערוכות ותוכניות התקיימו בארבעה ביתנים המוקפים בפארק בן שבעה דונמים. בשל הגידול הכלכלי והאוכלוסייה האדיר של עמק סנטה קלרה במהלך שנות השבעים, נבנה מבנה חדש שישרת את הצרכים המשתנים של הקהילה. בניית המבנה הנוכחי הסתיימה באוקטובר 1987. שטחו 22,000 רגל רבוע והוא כולל תקרות גבוהות, צוהר פירמידה ותאורה דרמטית. העיצוב המרווח של הבניין נוצר להצגת אמנות משתנה, כמו גם לחוויה אסתטית למבקרי המוזיאון. מוזיאון טריטון לאמנות ממוקם מעבר לרחוב מהמרכז האזרחי של סנטה קלרה, אוסף ומציג עבודות עכשוויות והיסטוריות בדגש על אמנים מאזור המפרץ. מוזיאון טריטון הוא ביתם של אוספים קבועים עטורי שבחים, לרבות אוסף אוסטין ד. ורבורטון של אמנות וחפצים הודיים אמריקאים וציורים מעשה ידי תיאודור וורס. המוזיאון הוא ארגון ללא מטרות רווח הנתמך על ידי תרומות של חבריו והקהילה. אתר האינטרנט הרשמי של מוזיאון טריטון לאמנות (באנגלית) "Triton Museum Announces Major Changes". The Silicon Valley Voice (באנגלית אמריקאית). 2020-03-01. נבדק ב-2020-10-24. "Triton Museum hosting midsummer celebration for families". Cupertino Today (באנגלית אמריקאית). 2019-06-28. נבדק ב-2020-10-24. "Triton Museum Kicks off 2020 with Solo Exhibits by Four Provocative Artists". The Silicon Valley Voice (באנגלית אמריקאית). 2020-02-27. נבדק ב-2020-10-24. De La Vina, Mark (2007-02-08). "At Triton, a link to the past". The Mercury News (באנגלית אמריקאית). נבדק ב-2020-10-24. Danilov, Victor J. (2005). Women and Museums: A Comprehensive Guide (באנגלית). Rowman Altamira. p. 76. ISBN 978-0-7591-0855-4.
עונת 2017/2018 בליגת העל ההולנדית

עונת 2017/2018 הייתה העונה ה-62 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פ.ס.וו. איינדהובן באליפות הליגה. ספרטה רוטרדם, טוונטה ורודה ירדו לליגת המשנה. על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו נאק ברדה ופנלו שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בשיטת הטוב משני משחקים כנגד הקבוצות שהעפילו מטורניר הפלייאוף בליגת המשנה. הקבוצה שסיימה במקום ה-1 העפילה לשלב הפלייאוף של ליגת האלופות. הקבוצה שסיימה במקום ה-2 העפילה לשלב המוקדמות השני בליגת האלופות. מחזיקת הגביע העפילה לשלב המוקדמות השלישי של הליגה האירופית. הקבוצה שסיימה במקום ה-3 העפילה לשלב המוקדמות השני של הליגה האירופית. הקבוצות שסיימו במקומות 5–8 התמודדו על כרטיס בודד לשלב המוקדמות השני של הליגה האירופית. פיינורד זכתה בגביע והעפילה לשלב המוקדמות השלישי בליגה האירופית טוונטה הושעתה מעונת 2016/17 לשלוש שנים מהמפעלים האירופאים אוטרכט ניצחה בזכות שערי החוץ אל הפלייאוף העפילו 4 הקבוצות שסיימו במקומות 2–5 בליגת המשנה, אליהן הצטרפו שתי הקבוצות שהעפילו מסיבוב הפלייאוף הראשון בליגת המשנה ושתי הקבוצות שסיימו במקומות 16 ו-17 בליגת העל לסדרת הטוב מ-2 משחקים.